每日念佛懺悔發願文
作者：釋遵式
朝代：宋

paragraphs: 我今稱念阿彌陀，真實功德佛名號。
惟願慈悲垂攝受，證知懺悔及所願。
我昔所造諸惡業，皆由無始貪嗔癡。
從身□意之所生，一切我今皆懺悔。
願我臨欲命終時，盡除一切諸障礙。
面見彼佛阿彌陀，即得往生安樂剎。
彼佛衆會咸清浄，我時於勝蓮華生。
親見如來無量光，現前授我菩提記。
蒙彼如來授記已，化身無數百俱胝。
知力廣大徧十方，普利一切衆生界。